Diari Oficial de la Generalitat Valenciana


Sumari del DOGV 4532, del 27-06-2003 (2003/7592)

ACORD de 15 de maig de 2003, de la Comissió Territorial d'Urbanisme de València, relatiu a la modificació puntual denominada Centre Educacional de les Normes Subsidiàries de Guadasequies.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7592


Data del document
:   15-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Guadasséquies
    * pla d'urbanisme

ACORD de 15 de maig de 2003, de la Comissió Territorial d'Urbanisme de València, relatiu a la modificació puntual denominada Centre Educacional de les Normes Subsidiàries de Guadasequies. [2003/X7592]
  
En relació amb l'expedient tramés per l'Ajuntament de Guadasequies referit a la modificació puntual denominada Centre Educacional de les Normes Subsidiàries, s'emet l'informe següent:
  
Antecedents de fet
  
Primer. El document esmentat es va sotmetre, juntament amb el nou Pla General de la població que s'està redactant, a informació pública per termini d'un mes, per acord del ple municipal de 28 de febrer de 2002, i es va anunciar en el DOGV de 15 de març i en el periòdic Las Provincias, de 23 de març de 2002.
  
L'Ajuntament, en sessió plenària celebrada el dia 27 de juny de 2002, va acordar aprovar provisionalment el projecte de referència i el va trametre per a la seua aprovació definitiva a la Comissió Territorial d'Urbanisme el 9 d'abril de 2003.
  
Segon. Guadasequies té Normes Subsidiàries aprovades definitivament per la Comissió Territorial d'Urbanisme amb data 10 de desembre de 1991.
  
Tercer. El projecte consta de memòria i plànols.
  
Quart. L'objecte del projecte és la modificació de la qualificació d'una parcel·la de sòl urbà que actualment està qualificada de zona esportiva i amb esta modificació passarà a qualificar-se d'equipament educativocultural i s'incorporarà en la xàrcia primària de dotacions públiques, tot això en concordança amb el que establix el document del nou Pla General actualment en tramitació.
  
Cinqué. Durant la tramitació de l'expedient s'ha sol·licitat informe al següent organisme:
  
- Conselleria de Cultura, Educació i Ciència, DG de Règim Econòmic.
  
En data 16 de desembre de 2002, emet informe favorable la Direcció General de Règim Econòmic de la Conselleria d'Educació.
  
Sisé. La Comissió Informativa de la Comissió Territorial d'Urbanisme de València, en la sessió realitzada el 12 de maig de 2003, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa, segons el que establixen els articles 27 i 28 de la LRAU.
  
Tercer. La modificació pretesa manté el caràcter públic dels terrenys i modifica exclusivament el seu ús o qualificació.
  
Atés que s'inclou la dotació modificada com a element pertanyent a la xàrcia primària de dotacions públiques s'entén modificada l'ordenació estructural de les Normes Subsidiàries encara que de forma coherent amb el que establix el nou Pla General de la població actualment en redacció.
  
No s'augmenta l'aprofitament lucratiu privat ni es desafecta el sòl de destinació pública amb el qual es manté la proporció i qualitat de les dotacions públiques previstes respecte de l'aprofitament privat.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 15 de maig de 2003, acorda: aprovar definitivament la modificació Centre Educacional de les Normes Subsidiàries de Guadasequies.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de la seua publicació.
  
Tot això, sense perjuí que es puga interposar qualsevol altre recurs que s'estime oportú.